钦定古今图书集成/明伦汇编/氏族典/第344卷 > 《廖用贤尚友录》 > 周丘
## 钦定古今图书集成/明伦汇编/氏族典/第344卷 > 《廖用贤尚友录》 > 周丘

按《汉书吴王濞传》：“濞反，宾客皆为将，独周丘不用。丘，
下邳人，无行，王薄之。丘上谒，请一汉节，必有以报。”王
予之。丘夜驰入下邳，召令斩之。召所善豪吏告曰：“吴
兵且至，屠下邳，今先下必完，能者封侯至矣。”出相告，
一夜得三万人。报吴王，遂将其兵至城阳。兵十馀万，
闻王败走，引兵归下邳，痈发背死。